1965R0079 — FI — 01.01.2007 — 006.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:





Muutettu:







(*) Tätä asiakirjaa ei ole julkaistu suomenkielisenä.









▼B

NEUVOSTON ASETUS N:o 79/65/ETY,

annettu 15 päivänä kesäkuuta 1965,

verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten







EUROOPAN TALOUSYHTEISÖN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon ( 1 ), sekä katsoo, että sekä katsoo, että yhteisen maatalouspolitiikan kehittämiseksi on tarpeen saada puolueettomia ja tarkoituksenmukaisia tietoja erityisesti eri maatilaryhmien tuloista ja sellaisten tilojen taloudellisesta toiminnasta, jotka kuuluvat yhteisön tasolla erityistä huomiota vaativiin ryhmiin, maatilojen kirjanpito muodostaa välttämättömien tietojen peruslähteen maatilojen tulojen toteamiseksi ja niiden taloudellisen toiminnan erittelemiseksi, kerättävien tietojen on oltava peräisin erityisellä ja sopivalla tavalla yhteisten sääntöjen mukaisesti valituilta maatiloilta ja perustuttava tarkistettavissa oleviin tosiasioihin; näiden tietojen on liityttävä maatilan tekniseen, taloudelliseen ja yhteiskunnalliseen tilanteeseen, koskettava yksittäisiä tiloja, oltava käytettävissä niin nopeasti kuin mahdollista, oltava samalla tavoin määriteltyjä, esitettävä yhteisen kaavan mukaisesti, oltava aina ja kaikkine yksityiskohtineen komission käytettävissä, mainitut tavoitteet voidaan saavuttaa vain yhteisön maatalouden kirjanpidon tietoverkon avulla tukeutumalla kunkin jäsenvaltion maatalouden kirjanpitotoimistoihin; verkon on nautittava asianosaisten luottamusta ja perustuttava näiden vapaaehtoiseen osallistumiseen, yhteisön maatalouden kirjanpidon tietoverkon luomiseen sekä yhteisön tasolla että jäsenvaltioissa liittyvien aineellisten tehtävien moninaisuuden vuoksi on tarpeen juurruttaa kirjanpito vähitellen rajoittaen seuranta-alaa ensimmäisinä vuosina, maatilojen valinta sekä kerättyjen tietojen kriittinen tarkastelu ja arviointi edellyttävät, että on nojauduttava myös muiden tietolähteiden tietoihin, (SIC!) viljelijöiden olisi voitava luottaa siihen, että heidän tilojaan koskevia kirjanpitotietoja tai muita yksittäisiä tietoja, jotka on hankittu tämän asetuksen perusteella, ei käytetä verotustarkoitukseen ja etteivät yhteisön maatalouden kirjanpidon tietoverkkoon osallistuvat tai osallistuneet henkilöt paljasta tietoja, varmistuakseen kerättyjen tietojen puolueettomuudesta ja tarkoituksenmukaisuudesta komission on kyettävä hankkimaan tarvittavat tiedot tavasta, jolla maatilojen valinnasta vastaavat elimet ja yhteisön maatalouden kirjanpidon tietoverkkoon osallistuvat kirjanpitotoimistot hoitavat tehtäväänsä, ja jos komissio katsoo sen tarpeelliseksi, lähettää paikalle asiantuntijoita, joita toimivaltaiset kansalliset elimet avustavat, suunniteltujen säännösten voimaansaattamisen helpottamiseksi olisi säädettävä menettelystä, jolla luodaan läheinen yhteistyö jäsenvaltioiden ja komission välille yhteisön komiteassa, ja yhteisön maatalouden kirjanpidon tietoverkon toimittua muutaman vuoden komissio voi esittää kertomuksen saadusta kokemuksesta ja tarvittaessa ehdottaa muutoksia tämän asetuksen säännöksiin, ON ANTANUT TÄMÄN ASETUKSEN:







I LUKU

Euroopan talousyhteisön maatalouden kirjanpidon tietoverkon luominen

AA1 artikla (SIC 1 artikla)

1. Yhteisen maatalouspolitiikan tarpeita varten perustetaan yhteisön maatalouden kirjanpidon tietoverkko, jäljempänä ”tietoverkko”.

2. Tietoverkon tarkoituksena on kerätä tarpeellisia kirjanpitotietoja erityisesti:

a) niiden maatilojen tulojen vuotuista kirjaamista varten, jotka kuuluvat 4 artiklassa määriteltyyn seurantaalaan ja

b) maatilojen taloudellisen toiminnan tutkimusta varten.

▼M2

3. Tämän asetuksen mukaisesti hankittu aineisto luo perustan yhteisön maataloutta ja maataloustuotteiden markkinoita sekä maataloustuloja koskeville komission kertomuksille, jotka esitetään vuosittain neuvostolle ja Euroopan parlamentille erityisesti maataloustuotteiden hintojen vuosittaista vahvistamista varten.

▼B

2 artikla

Tätä asetusta sovellettaessa tarkoitetaan:

a) ”tilan johtajalla” luonnollista henkilöä, joka vastaa maatilan juoksevien ja päivittäisten asioiden hoidosta;

▼M3

b) ”tilaluokalla” maatiloja, jotka kuuluvat samaan maatilan teknistä ja taloudellista suuntautumista ja taloudellista kokoa koskevaan luokkaan, sellaisena kuin se on määritelty päätöksellä 78/463/ETY ( 2 ) vahvistetussa yhteisön maatilaluokituksessa;

▼B

c) ”kirjanpitotilalla” maatilaa, joka kuuluu tai on määrä liittää tietoverkkoon;

d) ”piirillä” jäsenvaltion aluetta tai siitä kirjanpitotilojen valitsemiseksi rajattua osaa; piirien luettelo on liitteenä;

e) ”kirjanpitotiedoilla” kaikkia teknisiä, rahoitusta koskevia tai taloudellisia tietoja, jotka ovat peräisin järjestelmälliseen ja säännölliseen kirjaamiseen perustuvasta kirjanpidosta.

▼M10

2 a artikla

Jäsenvaltion pyynnöstä piirien luetteloa muutetaan 19 artiklassa säädettyä menettelyä noudattaen edellyttäen, että pyyntö koskee kyseisen jäsenvaltion piirejä.

▼B







II LUKU

Maatilojen tulojen toteaminen

3 artikla

Tämän asetukset säännökset koskevat kirjanpitotietojen keruuta maatilojen vuotuisten tulojen toteamiseksi.

▼M7

4 artikla

1. Edellä 1 artiklan 2 kohdan a alakohdassa tarkoitettu seuranta-alue käsittää maatilat, joiden taloudellinen koko on suurempi tai yhtä suuri kuin kynnys, joka on ilmaistu yhteisön tilastoluokittelun mukaisina eurooppalaisina kokoyksikköinä (EKY).

2. Kirjanpitotiloina pidetään maatiloja:

a) joiden taloudellinen koko on suurempi tai yhtä suuri kuin 1 kohdan mukaisesti määritettävä kynnys,

b) jotka ovat sellaisten viljelijöiden hoidossa, jotka pitävät kirjanpitoa tilallaan tai ovat siihen valmiita ja kykeneviä ja jotka hyväksyvät, että heidän tilojensa kirjanpitotiedot annetaan komission käyttöön,

c) jotka muiden tilojen kanssa edustavat seuranta-aluetta kunkin piirin tasolla.

▼A5

3. Kirjanpitotilojen enimmäismäärä yhteisön osalta on 105 000.

▼M7

4. Yksityiskohtaiset säännöt tämän artiklan soveltamisesta, erityisesti taloudellista kokoa koskevan kynnyksen ja piirin kirjanpitotilojen lukumäärän osalta, annetaan 19 artiklassa säädettyä menettelyä noudattaen.

▼M3

5 artikla

1. Jokaisen jäsenvaltion on perustettava ennen 1 päivää helmikuuta 1982 tietoverkkoa käsittelevä kansallinen komitea, jäljempänä ”kansallinen komitea”. ► ► Itävallan, Ruotsin ja Suomen on perustettava komitea kuuden kuukauden määräajassa liittymisestään. ◄ ◄ ►A5 Tšekin tasavallan, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian on luotava kansallinen komitea viimeistään kuudennen liittymispäivää seuraavan kuukauden päättymiseen mennessä. ◄ ►M12 Bulgarian ja Romanian on luotava kansallinen komitea viimeistään kuudennen liittymispäivää seuraavan kuukauden päättymiseen mennessä. ◄

2. Kansallinen komitea vastaa kirjanpitotilojen valinnasta. Tätä varten sen tehtävänä on erityisesti hyväksyä:

a) kirjanpitotilojen valintasuunnitelma, joka sisältää erityisesti kirjanpitotilojen jaottelun tilaluokkiin ja kyseisten tilojen valintaa koskevat yksityiskohtaiset säännöt;

b) kirjanpitotilojen valintasuunnitelman täytäntöönpanoa koskeva kertomus.

3. Jäsenvaltio valitsee kansallisen komitean puheenjohtajan tämän komitean jäsenten keskuudesta.

Kansallinen komitea tekee päätöksensä yksimielisesti. Jos yksimielisyyttä ei voida saavuttaa, päätökset tekee jäsenvaltion nimeämä viranomainen.

4. Jäsenvaltiot, joissa on useita piirejä, voivat perustaa alueensa kunkin piirin tasolle tietoverkkoa käsittelevän alueellisen komitean, jäljempänä ”aluekomitea”.

Aluekomitean tehtävänä on erityisesti valita kirjanpitotilat yhdessä 6 artiklassa tarkoitetun yhdyselimen kanssa.

5. Yksityiskohtaiset säännöt tämän artiklan soveltamisesta annetaan 19 artiklassa säädettyä menettelyä noudattaen.

6 artikla

1. Jokaisen jäsenvaltion on nimettävä yhdyselin, jonka tehtävänä on:

a) antaa kansalliselle komitealle, aluekomiteoille ja kirjanpitotoimistoille tietoa näihin vaikuttavista soveltamista koskevista yksityiskohtaisista säännöistä ja valvoa, että ne pannaan täytäntöön moitteettomasti;

b) laatia, esittää kansallisen komitean hyväksyttäväksi ja toimittaa sen jälkeen komissiolle: — kirjanpitotilojen valintasuunnitelma, joka on laadittu yhteisön maatilaluokituksen mukaan esitettyjen uusimpien tilastotietojen perusteella, — kirjanpitotilojen valintasuunnitelman täytäntöönpanoa koskeva kertomus;

c) laatia: — luettelo kirjanpitotiloista, — luettelo kirjanpitotoimistoista, jotka ovat valmiita ja kykeneviä täyttämään maatilailmoituksen 9 ja 14 artiklassa säädettyjen sopimusten ehtojen mukaisesti;

d) koota yhteen maatilailmoitukset, jotka kirjanpitotoimistot sille toimittavat, ja varmentaa yhteisen valvontaohjelman perusteella, että ne on täytetty asianmukaisesti;

e) lähettää asianmukaisesti täytetyt maatilailmoitukset edelleen komissioon välittömästi niiden varmentamisen jälkeen;

f) toimittaa kansalliselle komitealle, aluekomiteoille ja kirjanpitotoimistoille 16 artiklassa tarkoitetut selvityspyynnöt ja toimittaa komissiolle vastaavat vastaukset.

2. Yksityiskohtaiset säännöt tämän artiklan soveltamisesta annetaan 19 artiklassa säädettyä menettelyä noudattaen.

▼B

7 artikla

1. Jokaista kirjanpitotilaa varten on yksilöllinen ja nimetön maatilailmoitus.

2. Maatilailmoituksessa on kirjanpitotietoja, joiden avulla voidaan:

— luonnehtia kirjanpitotilaa sen tuotannontekijöiden olennaisten osien avulla;

— arvioida kirjanpitotilan tulonmuodostusta erilaisten näkökohtien kannalta;

— ryhtyä sen sisällön todenmukaisuutta koskeviin tarkistuksiin.

3. Maatilailmoituksiin sisällytettävien kirjanpitotietojen lajista, esittämistavasta sekä niihin liittyvistä määritelmistä ja ohjeista päätetään 19 artiklassa säädettyä menettelyä noudattaen.

8 artikla

Viljelijän, jonka tila on valittu kirjanpitotilaksi, on valittava yhdyselimen tätä varten laatimasta luettelosta kirjanpitotoimisto, joka täyttää hänen tilaansa koskevan ilmoituksen 9 artiklassa säädetyn sopimuksen ehtojen mukaisesti.

9 artikla

1. Vuosittain on tehtävä jäsenvaltion vastuulla tämän nimeämän toimivaltaisen elimen ja jokaisen 8 artiklan säännösten mukaisesti valitun kirjanpitotoimiston välinen sopimus. Tällä sopimuksella kirjanpitotoimistot sitoutuvat täyttämään maatilailmoitukset 7 artiklan säännöksiä noudattaen kiinteää korvausta vastaan.

2. Tämän sopimuksen määräyksistä, joiden on oltava yhdenmukaiset kaikissa jäsenvaltioissa, päätetään 19 artiklassa säädetyn menettelyn mukaisesti.

▼M3 —————

▼B

3. Jos kirjanpitotoimiston tehtävistä vastaa viranomainen, niistä ilmoitetaan tälle virkateitse.







III LUKU

Kirjanpitotietojen keruu maatilojen taloudellisen toiminnan tutkimiseksi

10 artikla

Tämän luvun säännökset koskevat kirjanpitotietojen keruuta maatilojen taloudellisen toiminnan tutkimiseksi.

11 artikla

Jäljempänä 19 artiklassa säädetyn menettelyn mukaisesti päätetään:

— 1 artiklan 2 kohdan b alakohdassa tarkoitettujen tutkimusten kohteesta,

— kunkin tutkimuksen tavoitteen mukaan kirjanpitotilojen valintaa koskevista yksityiskohtaisista säännöistä ja tilojen määrästä.

12 artikla

1. Jokaiselle 11 artiklan toisen luetelmakohdan säännösten mukaisesti valitulle kirjanpitotilalle laaditaan erityinen yksilöllinen ja nimetön maatilailmoitus. Tässä maatilailmoituksessa ovat kaikki 7 artiklan 2 kohdassa mainitut kirjanpitotiedot sekä kaikki kirjanpidollinen täydentävä aineisto ja yksityiskohdat, jotka vastaavat kunkin tutkimuksen erityistarpeita.

2. Erityisten maatilailmoitusten sisältämistä tiedoista, ilmoitusten ulkomuodosta sekä niihin liittyvistä määritelmistä ja ohjeista päätetään 19 artiklassa säädettyä menettelyä noudattaen.

3. Erityisen maatilailmoituksen täyttää 13 artiklan säännösten mukaisesti valittu kirjanpitotoimisto.

13 artikla

Viljelijä, jonka tila on valittu 11 artiklan toisen luetelmakohdan säännösten mukaisesti, valitsee yhteyselimen tätä varten laatimasta luettelosta sen kirjanpitotoimiston, joka täyttää viljelijän tilaa koskevan erityisen maatilailmoituksen 14 artiklassa säädetyn sopimuksen ehtojen mukaan.

14 artikla

1. Jäsenvaltion vastuulla tehdään tämän nimeämän toimivaltaisen elimen ja kunkin 13 artiklan säännösten mukaisesti valitun kirjanpitotoimiston välinen sopimus. Tällä sopimuksella kirjanpitotoimistot sitoutuvat täyttämään erityiset maatilailmoitukset 12 artiklan säännöksiä noudattaen kiinteää korvausta vastaan.

2. Tämän sopimuksen määräyksistä, joiden on oltava yhdenmukaiset kaikissa jäsenvaltioissa, päätetään 19 artiklassa säädettyä menettelyä noudattaen.

Täydentävistä määräyksistä, joita jäsenvaltio voi lisätä tähän sopimukseen, päätetään saman menettelyn mukaisesti.

3. Jos kirjanpitotoimiston tehtävistä huolehtii viranomainen, niistä ilmoitetaan tälle virkateitse.







IV LUKU

Yleiset säännökset

15 artikla

▼M8

1. On kiellettyä käyttää yksittäisiä kirjanpitotietoja tai muita tämän asetuksen nojalla saatuja yksittäisiä tietoja verotuksellisiin tarkoituksiin taikka ilmaista tai käyttää kyseisiä tietoja muihin kuin 1 artiklassa säädettyihin tarkoituksiin.

▼B

2. Tietoverkkoon osallistuvat tai osallistuneet henkilöt eivät saa paljastaa yksittäisiä kirjanpitotietoja tai mitään muitakaan yksittäisiä tietoja, jotka he ovat saaneet tietoonsa tehtävää hoitaessaan tai tehtävän hoidon yhteydessä.

3. Jäsenvaltioiden on ryhdyttävä kaikkiin aiheellisiin toimenpiteisiin seuraamusten määräämiseksi 2 kohdan säännöksiä koskevista rikkomuksista.

16 artikla

▼M3

1. Kansallinen komitea, aluekomiteat, yhdyselin ja kirjanpitotoimistot ovat kukin osaltaan velvolliset toimittamaan komissiolle kaikki ne tiedot, joita komissio voi niiltä pyytää siltä osin kuin on kyse niille tämän asetuksen mukaisesti kuuluvien tehtävien hoitamisesta.

Nämä selvityspyynnöt, jotka on osoitettu kansalliselle komitealle, aluekomiteoille tai kirjanpitotoimistoille, sekä vastaavat vastaukset lähetetään kirjallisina yhdyselimen välityksellä.

▼B

2. Jos toimitetut tiedot ovat puutteelliset tai eivät saavu määräajassa, komissio voi yhdyselimen avustamana lähettää paikalle asiantuntijoita.

17 artikla

Perustetaan maatalouden kirjanpidon tietoverkkoa käsittelevä yhteisön komitea, jäljempänä ”yhteisön komitea”.

▼M9

18 artikla

Yhteisön komitea muodostuu jäsenvaltioiden edustajista ja sen puheenjohtajana on komission edustaja.

19 artikla

1. Komissiota avustaa maatalouden kirjanpidon tietoverkkoa käsittelevä yhteisön komitea.

2. Jos tähän artiklaan viitataan, sovelletaan päätöksen 1999/468/EY ( 3 ) 4 ja 7 artiklassa säädettyä menettelyä.

Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.

3. Yhteisön komitea vahvistaa työjärjestyksensä.

▼M3

20 artikla

1. Yhteisön komiteaa kuullaan:

a) sen varmentamiseksi, että kirjanpitotilojen valintasuunnitelmat ovat 4 artiklan säännösten mukaiset;

b) tietoverkon painotettujen vuosittaisten tulosten kriittistä tarkastelua ja arviointia varten ottaen erityisesti huomioon muista lähteistä, kuten tilastoista ja kansantalouden tilinpidosta, peräisin olevat tiedot.

2. Yhteisön komitea voi tarkastella mitä hyvänsä muuta kysymystä, jonka sen puheenjohtaja on ottanut esille joko omasta aloitteestaan tai jäsenvaltion edustajan pyynnöstä.

Komitea tutkii joka vuoden lokakuussa yhteisön maataloustulojen kehityksen erityisesti tietoverkon ajanmukaistettujen tulosten perusteella.

Komitealle on annettava säännöllisesti tietoa tietoverkon toiminnasta.

▼B

21 artikla

Yhteisön komitean kutsuu koolle sen puheenjohtaja.

Komissio huolehtii yhteisön komitean sihteeristöpalveluista.

Yhteisön komitea laatii oman työjärjestyksensä.

22 artikla

▼M10

1. Määrärahat, jotka otetaan Euroopan unionin yleisen talousarvion pääluokkaan ”komissio”, kattavat

a) tietoverkon kustannukset, jotka johtuvat kirjanpitotoimistoille niiden 9 ja 14 artiklassa tarkoitettujen tehtävien suorittamisesta maksettavista korvauksista;

b) kaikki komission jäsenvaltioiden toimittamien kirjanpitotietojen vastaanottamiseen, tarkistamiseen, käsittelemiseen ja analysointiin käyttämän atk-pohjaisen järjestelmän kustannukset.

Edellä b alakohdassa tarkoitettuihin kustannuksiin sisältyvät tarvittaessa kyseisten operaatioiden tulosten levittämisestä sekä verkon muita ominaisuuksia koskevista tutkimuksista ja kehittämistoimista aiheutuvat kustannukset.

▼M3

2. Kansallisen komitean, aluekomiteoiden ja yhdyselimien perustamisesta ja hallinnosta aiheutuvia kustannuksia ei oteta yhteisön talousarvioon.

▼B

23 artikla

▼M2

Komissio antaa ennen ►M3 1 päivää tammikuuta 1990 ◄ neuvostolle tietoverkon toiminnasta täydellisen kertomuksen, johon on tarvittaessa liitetty tämän asetuksen säännösten muuttamista koskeva ehdotus.

▼B

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









▼M3

LIITE

2 artiklan d alakohdassa tarkoitettujen piirien luettelo

Saksa 1. Schleswig-Holstein 2. Hamburg 3. Niedersachsen 4. Bremen 5. Nordrhein-Westfalen 6. Hessen 7. Rheinland-Pfalz 8. Baden-Württemberg 9. Bayern 10. Saarland 11. Berlin ▼M6 11. Berliini (SIC!) 12. Brandenburg 13. Mecklenburg-Vorpommern 14. Sachsen 15. Sachsen-Anhalt 16. Thüringen

▼M3

Ranska 1. Île-de-France 2. Champagne-Ardenne 3. Picardie 4. Haute-Normandie 5. Centre 6. Basse-Normandie 7. Bourgogne 8. Nord-Pas-de-Calais 9. Lorraine 10. Alsace 11. Franche-Comté 12. Pays de la Loire 13. Bretagne 14. Poitou-Charentes 15. Aquitaine 16. Midi-Pyrénées 17. Limousin 18. Rhône-Alpes 19. Auvergne 20. Languedoc-Roussillon 21. Provence-Alpes-Côte-d'Azur 22. Corse

Italia 1. Piemonte 2. Valle d'Aosta 3. Lombardia 4. Alto Adige 5. Trentino 6. Veneto 7. Friuli-Venezia Giulia 8. Liguria 9. Emilia-Romagna 10. Toscana 11. Umbria 12. Marche 13. Lazio 14. Abruzzi 15. Molise 16. Campania 17. Puglia 18. Basilicata 19. Calabria 20. Sicilia 21. Sardegna

▼M11

Belgia 1. Vlaanderen 2. Bruxelles — Brussel 3. Wallonie

▼M3

Luxemburg Muodostaa yhden piirin

Alankomaat Muodostaa yhden piirin

Tanska Muodostaa yhden piirin

Irlanti Muodostaa yhden piirin

Yhdistynyt kuningaskunta 1. England-north region 2. England-east region 3. England-west region 4. Wales 5. Scotland 6. Northern Ireland

Kreikka 1. Μακεδονία-Θράκη 2. Ηπειρος-Πελοπόννησος-Νήσοι Ιονίου 3. Θεσσαλία 4. Στερεά Ελλάς-Νήσοι Αιγαίου-Κρήτη

▼M4

Espanja 1. Galicia 2. Asturias 3. Cantabria 4. País Vasco 5. Navarra 6. La Rioja 7. Aragón 8. Cataluña 9. Baleares 10. Castilla-León 11. Madrid 12. Castilla-La Mancha 13. Comunidad Valenciana 14. Murcia 15. Extremadura 16. Andalucía 17. Canarias

Portugali 1. Entre-Douro-e-Minho e Beira Litoral 2. Trás-os-Montes e Beira Interior 3. Ribatejo-Oeste 4. Alentejo e Algarve 5. Açores e Madeira

▼M7

Itävalta Muodostaa yhden piirin

Suomi 1. Etelä-Suomi 2. Sisä-Suomi 3. Pohjanmaa 4. Pohjois-Suomi

Ruotsi 1. Etelä- ja Keski-Ruotsin alangot 2. Etelä- ja Keski-Ruotsin maanviljelyn sekä yhdistetyn maan- ja metsänviljelyn alueet 3. Pohjois-Ruotsin alueet.

▼A5

Tšekin tasavalta Muodostaa yhden piirin

Viro Muodostaa yhden piirin

Kypros Muodostaa yhden piirin

Latvia Muodostaa yhden piirin

Liettua Muodostaa yhden piirin

Unkari 1. Közép-Magyarország 2. Közép-Dunántúl 3. Nyugat-Dunántúl 4. Dél-Dunántúl 5. Észak- Magyarország 6. Észak-Alföld 7. Dél-Alföld

Malta Muodostaa yhden piirin

Puola 1. Pomorze ja Mazury 2. Wielkopolska ja Śląsk 3. Mazowsze ja Podlasie 4. Małopolska ja Pogórze

Slovenia Muodostaa yhden piirin

Slovakia Muodostaa yhden piirin.

▼M12

Bulgaria 1. Северозападен (Severozapaden) 2. Северен централен (Severen tsentralen) 3. Североизточен (Severoiztochen) 4. Югозападен (Yugozapaden) 5. Южен централен (Yuzhen tsentralen) 6. Югоизточен (Yugoiztochen) Bulgaria voi kuitenkin muodostaa yhden piirin kahden liittymistä seuraavan vuoden ajan.

Romania 1. Nord-Est 2. Sud-Est 3. Sud-Muntenia 4. Sud-Vest-Oltenia 5. Vest 6. Nord-Vest 7. Centru 8. București-Ilfov